- Hindi News
- National
- बाल संरक्षण आयोग की टीम ने मारे छापे,23 बसों के किए चालान और 53 बसें स्कूलों में की चेक
बाल संरक्षण आयोग की टीम ने मारे छापे,23 बसों के किए चालान और 53 बसें स्कूलों में की चेक
असुरक्षिततरीके से बच्चों को सड़क पर लेकर दौड़ रही 23 स्कूल बसों के चालान बाल संरक्षण आयोग की टीम ने मंगलवार को किए। इसके अलावा आयोग की टीम ने 3 स्कूलों में जाकर 53 बसों में बारीकी से जांच पड़ताल की। अब इस जांच रिपोर्ट को हाईकोर्ट के समक्ष पेश किया जाएगा।
आयेाग के सदस्य बीके गोयल की अगुवाई में प्रशासन की टीम ने एकाएक छापामार कार्रवाई करते हुए चैकिंग अभियान चलाया। स्कूल बसों में बसों के अलावा बस स्टाफ की भी वेरीफिकेशन कराई गई। यहां देखा गया कि अधिकांश चालक परिचालक की पुलिस वेरीफिकेशन नहीं कराई गई थी। इस मामले में आयोग ने कड़ा संज्ञान लेते हुए स्कूल संचालक और प्रिंसिपल को हिदायत दी कि पुलिस जांच पड़ताल के बिना स्कूल बस के अलावा स्कूल में किसी भी कर्मचारी को सुरक्षा से संबंधित कोई काम नहीं सौंपा जाए। इसके बाद आयोग के सदस्य बीके गोयल की टीम ने राव तुलाराम चौक, सिविल अस्पताल रोड और भगत सिंह चौक पर एक के बाद एक 23 स्कूल बसों को रुकवाकर उनमें सुरक्षा के मानक जांचे। यहां पर प्रदूषण सर्टिफिकेट, बस फिटनेस सर्टिफिकेट और बस स्टाफ द्वारा वर्दी पहने जाने पर इनके चालान काटे गए।
झज्जर में सुबह साढ़े 11 से लेकर दोपहर तक आयोग की टीम ने बच्चों को ले जा रही स्कूल बसों की चेंकिंग की। इसमें खास बात ये देखने को मिली कि जिन बसों में छात्राएं थी, उनमें महिला परिचालक नहीं थी। हर स्कूल की बसों में ये खामियां नजर आई। हालांकि नियम ये है कि स्कूल बस में यदि एक भी बेटी हैं उसमें महिला परिचालक का होना जरूरी है।
कोईभी बस नहीं मिली ओवरलोड
बालसंरक्षण आयोग की टीम को समूची चेंकिंग के दौरान इस बात से राहत मिली कि किसी भी स्कूल की बस में बच्चों को ठूंस-ठूंस कर नहीं बैठाया गया था। सीटों के अनुपात के हिसाब से बसों में बच्चे बैंठे थे। इस नियम को पूरा करने में हर स्कूल संचालक गंभीर दिखा।
बसों में लगी स्कूल प्रचार सामग्री को हटवाया
निरीक्षणके दौरान अहम बात ये रही कि कर्ई बसों में स्कूल के प्रचार की सामग्री चस्पा थी। उसे हटवाया गया। कई बसों के आगे और पीछे न्यू एडमिशन संबंधित बैनर और पोस्टर लगे हुए थे। उन्हें हटाकर बस स्टाफ को भविष्य में इस तरह स्कूल की प्रचार सामग्री लगाने की हिदायत दी है।
निरीक्षण टीम में ये रहे शामिल
बालसंरक्षण आयोग के द्वारा स्कूल बसों में की गई चेंकिंग अभियान के दौरान आरटीओ विभाग की ओर से विकास कुमार, बाल संरक्षण ईकाई झज्जर से विकास वर्मा, शिक्षा विभाग से बीईओ नवीन नारा, बाल कल्याण समिति के उपाध्यक्ष अरूण कुमार, सदस्य भारतभूषण शर्मा समेत यातायात पुलिस की टीम मौजूद रही।
स्कूल बस संचालन में दिखा सुधार
^बीतेसाल भी हमने झज्जर में स्कूल बसों को चेक किया था। हालांकि इस बार स्कूल बस संचालन में सुधार दिखा है। बच्चों की सुरक्षा के प्रति गंभीरता देखी गई हैं। हालांकि उच्च स्तर के सुरक्षा के जो मानक होने चाहिए उनमें कमियां हैं। आयोग ये जांच कार्रवाई माननीय न्यायालय के आदेश पर कर रहा है और बस संचालन संबंधी सभी नियमों को लागू करवाया जाएगा। -बीकेगोयल, सदस्य बाल संरक्षण आयोग हरियाणा
इस तरह हुई बसों की चेंकिंग
{आरईडीस्कूल-इसस्कूल की बसें ठीक थी, हालांकि कई स्कूल बसों में फस्टएड बाक्स और अग्निशमन यंत्र एक्सपायरी डेट के मिले।
{पैरामाउंट स्कूल-बसों में सीसीटीवी कैमरे नहीं थे, अग्निशमन यंत्र और फस्टएड बाक्स भी एक्सपायरी डेट के थे।
{एसएफस स्कूल-इसस्कूल की सभी बसें सुरक्षा के मानकों पर खरी उतरी। अग्निशमन यंत्र और फस्टएड बाक्स बेहतर मिले।
झज्जर. चालानकाटते हुए ट्रैफिक पुलिसकर्मी।
पहली बार इतनी संख्या में परखा गया सुरक्षा के मानक को
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva awa_Deva hin_Deva